b'\n_START_ARTICLE_\nVulkanska bomba\n_START_PARAGRAPH_\nVulkanska bomba je piroklast s premerom ve\xc4\x8d kot 64 mm, ki se balisti\xc4\x8dno izstreli v vulkanskem izbruhu. Ima zaobljene oblike; zunanja oblika in povr\xc5\xa1ina ozna\xc4\x8dujeta, da se je piroklast med tvorbo in transportom stopil. V starej\xc5\xa1i literaturi se vsak piroklast, ki je bil izvr\xc5\xbeen na balisti\xc4\x8den na\xc4\x8din, obravnava kot bomba. V sodobni literaturi pa so mnogokotni piroklasti tega velikostnega razreda imenovani vulkanski bloki._NEWLINE_Piroklasti\xc4\x8dne kamnine, ki so sestavljene iz ve\xc4\x8d kot 75% vulkanskih bomb, se imenujejo vulkanski aglomerati.\n_START_SECTION_\nZna\xc4\x8dilnosti\n_START_PARAGRAPH_\nVulkanske bombe so po definiciji premera ve\xc4\x8d kot 64 mm, lahko pa dose\xc5\xbeejo tudi nekaj metrov. Oblika je po navadi jaj\xc4\x8dna ali vretenasta, saj se med letenjem  vrti okoli lastne osi in hladi v zraku. V posebno plinastih in viskoznih (silikatnih, "kislih") lavah nastajajo tako imenovane bombe s kru\xc5\xa1no skorjo. Zaradi visoke hitrosti letenja v pogojih tlaka in temperature na zemeljski povr\xc5\xa1ini, raztaljena lava med balisti\xc4\x8dnim poletom, razpoka. Posledi\xc4\x8dno so na eni strani nastali mehur\xc4\x8dki, ki so \xc5\xbee prisotni v materialu. Napetosti, ki jih povzro\xc4\x8da napihovanje, ustvarjajo razpoke na povr\xc5\xa1ini, ki se je med hitrim ohlajanjem \xc5\xbee strdila, kar v lavi povzro\xc4\x8di, da nastane kruhasta skorja._NEWLINE_Zaradi relativno velike te\xc5\xbee bombe padejo na tla v bli\xc5\xbeini ognjenika in zato naredijo relativno malo \xc5\xa1kode v primerjavi z drugimi vulkanskimi stranskimi u\xc4\x8dinki.\n_START_SECTION_\nPojav\n_START_PARAGRAPH_\nV skoraj vseh eksplozivnih vulkanskih izbruhih se pojavijo vulkanske bombe. Primeri so vulkanska obmo\xc4\x8dja Islandije ali Italije. Primeri vulkanskih bomb so na italijanskem vulkanskem otoku Vulcano na vrhu Fossa. To so izstrelki iz faze izbruha med letoma 1888 do 1890. Vendar pa so nastali s segrevanjem viskoznih fragmentov starej\xc5\xa1ih vulkanskih kamnin._NEWLINE_V Nem\xc4\x8diji na primer vulkanske bombe pogosto najdemo v bli\xc5\xbeini Laacher Seeja in drugih sredi\xc5\xa1\xc4\x8d izbruhov vulkana Eifel. Posebej velik primerek vulkanske bombe je razstavljen v Strohnu.  (glej fotografijo).\n_START_SECTION_\nDrugo\n_START_PARAGRAPH_\nOlme\xc5\xa1ke glave, ki so nastale pred pribli\xc5\xbeno 2500 do 3000 leti blizu mehi\xc5\xa1kega vulkanskega gorovja Sierra de los Tuxtlas, so verjetno vulkanske bombe.'